**2017.gada 24.novembrī ĀRKĀRTAS DOMES SĒDES PROTOKOLS Nr.23**

Cesvainē

Sēde sasaukta plkst. 10:00

Sēde atklāta plkst.10:05

Darba kārtība:

1. Par aizņēmumu

2. Par atļauju reģistrēt juridisko adresi

3. Par atļauju izmantot Cesvaines pilsētas ģerboni

4. Par Cesvaines novada pašvaldības transportlīdzekļa

nodošanu lietojumā

5. Par ārzemju komandējumu

6. Saistošie noteikumi par pabalstu krīzes situācijā

Uz sēdi uzaicināti visi deputāti, sēdē piedalās: Vēsma Nora, Juris Rozenbergs, Dzintars Bušs, Līga Ozola, Kārlis Edvards Bandenieks

Sēdē nepiedalās deputāti: Vilnis Špats un Didzis Baunis – novada dienās Aizkrauklē; Ilga Rumpe un Imants Spridzāns - darbā

Uz sēdi uzaicināti un piedalās: izpilddirektors Uģis Fjodorovs, juriste Sarmīte Melle, Finanšu un grāmatvedības nodaļas vadītāja Gita Preobraženska, ekonomiste Gunita Alksne, projektu vadītāja Iveta Raimo, teritorijas plānotāja Rūta Putniņa, laikraksta redaktore Linda Vanaga

Sēdi vada Cesvaines novada domes priekšsēdētāja 1.vietniece Vēsma Nora

Sēdi protokolē domes sekretāre Ieva Lase

**1.§**

**Par aizņēmumu**

1. Pamatojoties uz likuma “Par pašvaldībām” 41.panta pirmās daļas 4.punktu, 2017.gada 20. oktobra domes ārkārtas sēdes Nr.21 lēmumu, Ministru kabineta 2008.gada 25.marta noteikumu Nr.196 „Noteikumi par pašvaldību aizņēmumiem un galvojumiem” 15.1. punktu, likuma „Par valsts budžetu 2017.gadam” 14.panta pirmo daļu, likuma „Par pašvaldību budžetiem” 22.panta pirmo daļu, atklāti balsojot ar 5 balsīm par: Vēsma Nora, Juris Rozenbergs, Līga Ozola, Dzintars Bušs, Kārlis Edvards Bandenieks, pret – nav, atturas - nav, Cesvaines novada dome **nolemj:**

Lūgt domi grozīt Cesvaines novada domes 2017.gada 15.jūnija domes sēdes Nr.11 18.2. lēmumu un izteikt to šādā redakcijā:

1. Ņemt Valsts kasē vidējā termiņa aizņēmumu 184 200 (viens simts astoņdesmit četri tūkstoši divi simti) *euro* ar Eiropas Lauksaimniecības fonda lauku attīstībai Latvijas Lauku attīstības programmas 2014.-2020.gadam apakšprogrammas “Darbību īstenošana saskaņā ar sabiedrības virzītas vietējās attīstības stratēģiju” līdzekļiem līdzfinansētā projekta „Cesvaines pilsmuižas staļļu jumta rekonstrukcija” īstenošanai, paredzot aizņēmumu izņemt līdz 2018.gada jūnijam, aizdevuma atmaksas termiņu – 20 gadi, plānotais atliktais maksājums līdz 2018.gada 31.augustam, garantējot aizņēmumu ar pašvaldības pamatbudžetu.

2. Ekonomistei sagatavot dokumentus iesniegšanai Pašvaldību aizņēmumu un galvojumu kontroles un pārraudzības padomē nedēļas laikā pēc lēmuma pieņemšanas.

**2.§**

**Par atļauju reģistrēt juridisko adresi**

Pamatojoties uz Komerclikuma 139.panta otro daļu, atklāti balsojot ar 5 balsīm par: Vēsma Nora, Juris Rozenbergs, Līga Ozola, Dzintars Bušs, Kārlis Edvards Bandenieks, pret – nav, atturas - nav, Cesvaines novada dome **nolemj:**

Piekrist, ka Cesvaines novada domei, reģistrācijas Nr.90000054727, piederošajā ēkā ar kadastra apzīmējumu 7007 001 0033 001, kas atrodas nekustamajā īpašumā Augusta Saulieša ielā 9, Cesvainē, Cesvaines novadā, kadastra Nr. 7007 001 0033, SIA ”Laba prakse”, reģistrācijas Nr.LV40103287574, reģistrē juridisko adresi meitas uzņēmumam SIA “Laba prakse Cesvaine”.

**3.§**

**Par atļauju izmantot Cesvaines pilsētas ģerboni**

Pamatojoties uz Ģerboņu likuma 8.panta pirmo daļu, Pārejas noteikumu 1.punktu, atklāti balsojot ar 5 balsīm par: Vēsma Nora, Juris Rozenbergs, Līga Ozola, Dzintars Bušs, Kārlis Edvards Bandenieks, pret – nav, atturas - nav, Cesvaines novada dome **nolemj:**

Piekrist, ka Viesītes vidusskolas mācību uzņēmums “GB Games” uzņēmuma izveidotajai spēlē “Latvijas 100…” lieto Cesvaines pilsētas ģerboni.

**4.§**

**Par Cesvaines novada pašvaldības transportlīdzekļa**

**nodošanu lietojumā**

Pamatojoties uz Cesvaines novada pašvaldības autotransporta izmantošanas noteikumu 2.punktu, atklāti balsojot ar 5 balsīm par: Vēsma Nora, Juris Rozenbergs, Līga Ozola, Dzintars Bušs, Kārlis Edvards Bandenieks, pret – nav, atturas - nav, Cesvaines novada dome **nolemj:**

1. Nodot Cesvaines vidusskolas lietošanā un turējumā vieglo pasažieru automašīnu DACIA LOGAN, reģistrācijas numurs HD 9867.

2. Uzdot izpilddirektoram Uģim Fjodorovam sagatavot nepieciešamos dokumentus vieglās pasažieru automašīnas DACIA LOGAN, reģistrācijas numurs HD 9867 nodošanai.

**5.§**

**Par ārzemju komandējumu**

Pamatojoties uz Ministru kabineta 2010.gada 12.oktobra noteikumu Nr.969 “Kārtība, kādā atlīdzināmi ar komandējumiem saistītie izdevumi” 2.1. punktu, atklāti balsojot ar 5 balsīm par: Vēsma Nora, Juris Rozenbergs, Līga Ozola, Dzintars Bušs, Kārlis Edvards Bandenieks, pret – nav, atturas - nav, Cesvaines novada dome **nolemj:**

1. Komandēt domes izpilddirektoru Uģi Fjodorovu braucienā uz Igauniju Latvijas pašvaldību izpilddirektoru pieredzes apmaiņas braucienā no 2017.gada 26.novembra līdz 29.novembrim, apmaksājot dienas naudu.

Pamatojoties uz Valsts un pašvaldību institūciju amatpersonu un darbinieku atlīdzības likuma 14.panta pirmo daļu, atklāti balsojot ar 5 balsīm par: Vēsma Nora, Juris Rozenbergs, Līga Ozola, Dzintars Bušs, Kārlis Edvards Bandenieks, pret – nav, atturas - nav, Cesvaines novada dome **nolemj:**

2. Domes Labiekārtošanas nodaļas vadītājai Ritmai Kļaviņai aizvietot izpilddirektoru Uģi Fjodorovu laikā no 2017.gada 26.novembra līdz 29.novembrim, saņemot piemaksu 30% apmērā no viņai noteiktās mēnešalgas.

**6.§**

**Saistošie noteikumi par pabalstu krīzes situācijā**

Pamatojoties uz likuma „Par pašvaldībām” 41.panta pirmās daļas 1.punktu, 45.panta otro daļu, atklāti balsojot ar 4 balsīm par: Vēsma Nora, Juris Rozenbergs, Līga Ozola, Dzintars Bušs, pret – nav, atturas 1 - Kārlis Edvards Bandenieks, Cesvaines novada dome **nolemj:**

1. Izdot saistošos noteikumus Nr.18 “Saistošie noteikumi par pabalstu krīzes situācijā Cesvaines novadā”.

2. Domes sekretārei triju darba dienu laikā pēc lēmuma parakstīšanas saistošos noteikumus un paskaidrojuma rakstu elektroniskā veidā nosūtīt Vides aizsardzības un reģionālās attīstības ministrijai atzinuma sniegšanai.

Sēde slēgta plkst.11:05

Protokols parakstīts 2017.gada 27.novembrī.

Sēdes vadītājs V.Nora

Sēdes protokolētāja I.Lase